Organizacijske su vam vještine u malom prstu? Postanite dio HURA-ina tima!

*Ako ste apsolventi s viškom vremena, imate studentska prava, pedantne ste i organizirane osobe te se vidite u komunikacijskoj behind-the-scenes akciji – pridružite se HURA-i kao Project Assistant (m/ž/nb)!*

Vrijeme je za planiranje i realizaciju izvrsnih projekata – stoga su u Hrvatskoj udruzi društava za tržišno komuniciranje (HURA-i) u potrazi za osobom koja bi postala dio njihova veselog i radišnog tima u ulozi **Project Assistanta (m/ž/nb)**. Iz HURA-e poručuju da izrazito cijene **okretnost, snalažljivost i komunikativnost**, a radno iskustvo nije uvjet, iako bi stavka rada ili volontiranja u organizaciji evenata bila lijep bonus!

Ako ste **apsolventi, baratate engleskim jezikom, imate studentska prava te se smatrate pismenom, pedantnom i odgovornom osobom**, čitajte dalje. Važno je da imate oko za detalje, smisao za organizaciju te da volite timski rad.

Posao uključuje pomoć i potporu u organizaciji [raznih HURA-inih projekata](http://hura.hr/sto-radimo/) – svega onoga što se događa iza kulisa kvalitetnih, uspješnih i zanimljivih inicijativa za komunikacijsku industriju – od tablica i logistike do komunikacije unutar tima i izvan njega.

U HURA-i možete očekivati satnicu od 5,25 EUR/h i redovnu plaću svakog prvog u mjesecu, potencijalne **bonuse za dobre radne rezultate**, pozitivnu radnu atmosferu, **dva tjedna plaćenog godišnjeg odmora**, mogućnost stvaranja kontakata u komunikacijskoj industriji, **priliku za učenje i profesionalni razvoj**. A ako kliknete nakon što se bolje upoznate, možda i nastavak suradnje.

Ako ste zainteresirani, javite se na [**hura@hura.hr**](http://hura@hura.hr/) sa svojim životopisom i motivacijskim pismom do **24. svibnja 2023**.

*Više o HURA-i:*

*Organiziraju*[*Dane komunikacija*](https://danikomunikacija.com/)*, nominirane među najbolje svjetske evente, edukacije u vrijednosti koja se broji u desecima tisuća eura godišnje, nagrađuju najbolje na prestižnim natjecanjima, šire utjecaj lobiranjem za interese struke, povezuju se radi osnaživanja članica i jačaju ugled šireći dobar glas u medijima. Više o njihovim projektima*[*ovdje*](http://hura.hr/sto-radimo/)*.*